கேள்வி: கல்லீரல் அழற்சி வகை ஏ - நோய் ஏற்படக் காரணம் குறித்து விரிவாக சொல்லுங்கள்.
பதில்: இந்த நோயானது, பாதிக்கப்பட்ட நோயாளிகள் அசுத்தப்படுத்திய உணவு அல்லது தண்ணீரை உண்ணுவதால் அல்லது அருந்துவதால் பொதுவாகப் பரவுகிறது. இந்த நோய்க்கு நன்கு சமைக்கப்படாத ஒட்டுமீன் ஒரு பொதுவான காரணமாக இருக்கலாம். இது, இந்நோயுள்ளவர்களுடன் நெருங்கிப் பழகுவதால் கூட ஏற்படலாம். குழந்தைகள் நோயுற்று இருக்கும்போது அறிகுறிகள் எதுவும் இருக்காது என்பதால், எளிதில் மற்றவர்களுக்கும் தொற்றக்கூடும். ஒருமுறை இந்த நோயால் பாதிக்கப்பட்டவர்கள், அவர்கள் வாழ்நாள் முழுவதும் நோய் எதிர்ப்பு சக்தியைப் பெறுவார்கள். இந்நோய்க்கான அறிகுறிகள் மற்ற நோய்களின் அறிகுறிகள் போன்றே இருப்பதால் குருதிப் பரிசோதனையும் செய்ய வேண்டும். இது அறியப்பட்ட ஐந்து கல்லீரல் அழற்சி வைரசுகளில் ஒன்று: ஏ, ஹெபடைடிஸ் பி, ஹெபடைடிஸ் சி, ஹெபடைடிஸ் டி, மற்றும் ஹெபடைடிஸ் இ.
கேள்வி: கல்லீரல் அழற்சி வகை ஏ - தடுப்பும் சிகிச்சையும் குறித்து விரிவாக சொல்லுங்கள்.
பதில்: ஹெபடைடிஸ் ஏ தடுப்பு மருந்து, நோயைத் தடுப்பதற்கு பயனுள்ளது. இது சில நாடுகளில் குழந்தைகளுக்கும், ஏற்கனவே தடுப்பூசி போடாத நோய் தாக்க அதிக அபாயமுள்ள நபர்களுக்கும் பரிந்துரைக்கப்படுகிறது. இது வாழ்நாள் முழுவதுக்கும் மிகவும் பயனுள்ளது. கை கழுவுதல் மற்றும் நன்கு உணவைச் சமைத்தல் உள்ளிட்டவை மற்ற தடுப்பு முயற்சிகளாகும். இதற்கு குறிப்பிட்ட சிகிச்சை எதுவுமில்லை, இருப்பினும் தேவைப்பட்டால் குமட்டல் அல்லது வயிற்றுப்போக்கு போன்றவைக்கு ஓய்வும் மருந்துகளும் பரிந்துரைக்கப்படுகின்றன. எல்லா கல்லீரல் நோய்த் தொற்றுகளும் பொதுவாக முழுமையாகக் குணமடையும். கடுமையான கல்லீரல் செயலிழப்பு ஏற்பட்டால், மாற்றுக் கல்லீரல் பொருத்துதல் மேற்கொள்ளலாம்.
கேள்வி: கல்லீரல் அழற்சி வகை ஏ - பரவல் பற்றி தகவல் சொல்.
பதில்: ஆண்டு ஒன்றுக்கு பன்னாட்டு அளவில் 1.5 மில்லியன் அறிகுறிகள் ஏற்படுகின்றன, மொத்தத்தில் ஒரு கோடி மக்கள் பாதிக்கப்படுகிறார்கள். இது உலகின் பெரும்பாலும் மோசமாக சுத்திகரிப்பட்ட மற்றும் போதுமான சுத்தமான தண்ணீர் கிடைக்காத பகுதிகளில் பொதுவாக ஏற்படுகிறது. வளர்ந்துவரும் நாடுகள் 90% குழந்தைகள் 10 வயதுக்குள் இதனால் பாதிக்கப்பட்டு, வயதுவந்த பிறகு நோய் எதிர்ப்பு சக்திமிக்கவர்களாக இருக்கின்றனர். மிதமாக வளர்ந்த நாடுகளில் குழந்தைகள் வெளியே அதிகம் அனுமதிக்கப்படாததாலும், பரவலான தடுப்பூசி வழங்கப்படாததாலும் இந்நோய் திடீரென ஏற்படலாம். கடுமையான ஹெபடைடிஸ் ஏ காரணமாக 2010 இல், 102,000 பேர் இறந்தனர். ஒவ்வொரு ஆண்டும் சூலை 28 ஆம் தேதி வைரல் ஹெபடைடிஸ் குறித்த விழிப்புணர்வை ஏற்படுத்துவதற்காக, உலகக் கல்லீரல் அழற்சி நாள் கொண்டாடப்படுகிறது.